4. 3. budgetopfølgning 2021 (Åben)
Tidl. politisk behandling
Forventet sagsgang
Fagudvalg, ØK, BY
Lovgrundlag
Lov om kommunernes styrelse
SAGENS INDHOLD
Byrådet skal i denne sag tage stilling til 3. budgetopfølgning 2021 – herunder forslag til tillægsbevillinger.
Job og Økonomi udarbejder efter 1., 2. og 3. kvartal en samlet budgetopfølgning for Favrskov Kommune.
I budgetopfølgningen vurderes de forventede udgifter og indtægter i forhold til budgettet.
Budgetopfølgningen indeholder også en særskilt opgørelse over Favrskov Kommunes overholdelse af 
budgettet til serviceudgifter. Hvis kommunerne samlet set ikke overholder budgettet til serviceudgifter, skal 
kommunerne ifølge statens sanktionslovgivning betale en del af bloktilskuddet tilbage.
Budgetopfølgningen afsluttes med en samlet oversigt, der viser det forventede regnskabsresultat for 2021.
VURDERING
I 3. budgetopfølgning foreslås en samlet reduktion af budgettet på 21,4 mio. kr. i 2021.
På Økonomiudvalgets område foreslås en reduktion af budgettet til tjenestemandspensioner på 900.000 
kr. Ligeledes foreslås det, at den reserverede pulje på 4,9 mio. kr. til udgifter til flere ældre i plejeboliger 
tilføres kassebeholdningen med baggrund i det nuværende antal visiterede ældre til plejeboliger.
På Børne- og Skoleudvalgets område foreslås en tillægsbevilling på 500.000 kr. til området for sårbare 
børn og unge. Merudgiften skyldes enkelte dyre foranstaltninger. Der er tidligere givet tillægsbevillinger i 
2021 på i alt 12,5 mio. kr. til området for sårbare børn og unge. Budgettet for 2022-25 er forøget med 14 
mio. kr. årligt.
På Børne- og Skoleudvalgets område søges endvidere en tillægsbevilling på 3,2 mio. kr. til merudgifter til 
pasning af børn i vuggestuer og børnehaver, idet børnetallet i [adresse] er stigende. Modsat 
reduceres budgettet til folkeskoler og fritidstilbud med i alt 1,375 mio. kr. som følge af færre elever end 
forventet.
På Social- og Sundhedsudvalgets område foreslås en række tilpasninger af budgettet. Samlet set medfører 
ændringerne ikke mer- eller mindreudgifter i forhold til budgettet. På handicap- og psykiatriområdet 
vurderes de forventede merudgifter at udgøre ca. 300.000 kr. Der søges ikke tillægsbevilling hertil med 
baggrund i usikkerhed om udfaldet af enkelte ankesager. Der er tidligere givet en tillægsbevilling på 12 mio. 
kr. på handicap- og psykiatriområdet i 2021. Budgettet for 2022-25 er udvidet med 16 mio. kr. årligt.
På Arbejdsmarkedsudvalgets område forventes mindreudgifter i 2021. Det foreslås derfor, at budgettet 
reduceres med i alt 19,1 mio. kr. i 3. budgetopfølgning. I 1. og 2. budgetopfølgning er budgettet reduceret 
med i alt 21,9 mio. kr., så den samlede reduktion af budgettet i 2021 udgør 40 mio. kr. De lavere udgifter 
Økonomiudvalget
23-11-2021 15:00
Sagsnr. EMN-2021-00116
DokID: 2505331
Sagsbehandler sve
skal ses i sammenhæng med midtvejsreguleringen af bloktilskuddet for 2021. Heri indgår et lavere skøn 
for udgifter til indkomstoverførsler på ca. 20 mio. kr., som Favrskov Kommunes bloktilskud er reduceret 
med.
De lavere udgifter på arbejdsmarkedsområdet hænger tæt sammen med de forbedrede konjunkturer i 
dansk økonomi. Mindreudgifterne medfører en forøgelse af Favrskov Kommunes likviditet, idet udgifterne 
på arbejdsmarkedsområdet ikke er omfattet af efterregulering i 2021. Såfremt der også er lavere udgifter 
på landsplan i 2022, vil dette indgå i en eventuel midtvejsregulering af bloktilskuddet i 2022.
I afsnittet om budgetneutrale omplaceringer foreslås det, at der inden for Social- og Sundhedsudvalgets 
område etableres en fælles pulje til en øget indsats for anvendelse af velfærdsteknologi. Det foreslås, at 
nogle af de decentrale budgetter på social- og sundhedsområdet reduceres med i alt 3,9 mio. kr. i 2021. 
Beløbet anvendes til en tværgående indsats for velfærdsteknologi i perioden 2022-24.
Budgetopfølgningen indeholder endvidere forslag til en anlægsbevilling, en vurdering af anlægsudgifterne 
i 2021 samt en vurdering af udgifter og indtægter på jordforsyningsområdet.
Serviceudgifter
I 3. budgetopfølgning 2021 foreslås det, at budgettet til serviceudgifter reduceres med i alt 2,9 mio. kr.
Der er tidligere givet tillægsbevillinger til serviceudgifter på 32,8 mio. kr. i 2021. 
På de områder, hvor der overføres overskud og underskud mellem årene, forventes det, at der i 2021 
anvendes i alt 12,0 mio. kr. af de overførte overskud fra tidligere år. I 2021 er der afsat en budgetramme 
på 20,2 mio. kr. til institutionernes forbrug af opsparede overskud. Institutionernes forbrug af opsparede 
midler påvirker dermed Favrskov Kommunes samlede serviceudgifter med forventede mindreudgifter på 
8,2 mio. kr. i forhold til budgettet.
Det samlede forventede merforbrug på serviceudgifterne kan derfor opgøres til 21,7 mio. kr. i 2021, jf. 
nedenstående opgørelse.
Favrskov Kommunes serviceramme for 2021 er øget med 15,8 mio. kr. som følge af lov- og 
cirkulæreprogram, ændret pris- og lønfremskrivning mv. Det forventede merforbrug i forhold til 
servicerammen udgør derfor 5,9 mio. kr.
Vurdering af serviceudgifter i 2021
Mio. kr.
Afgivne tillægsbevillinger i 2021 (inden 3. budgetopfølgning)
32,8
Forslag til reduktion af budgettet til serviceudgifter i 3. 
budgetopfølgning 2021
-2,9
Forventet mindreforbrug af opsparede midler (decentraliseringsaftaler 
mv.) i forhold til den budgetterede ramme
-8,2
Forventet merforbrug på serviceudgifter i alt
21,7
Forventet forøgelse af servicerammen
15,8
Forventet merforbrug på serviceudgifter i forhold til den 
korrigerede serviceramme
5,9
Anlæg
Det foreslås, at der godkendes en anlægsbevilling og rådighedsbeløb på 1,5 mio. kr. i 2021 til ombygning 
af sundhedscentret i Hadsten. Ombygningen har til formål at skabe bedre mulighed for at anvende 
lokalerne til forskellige aktiviteter i relation til Familie- og [adresse] samt at forbedre de fysiske rammer 
for medarbejderne inden for handicap- og psykiatrirådgivningen. Anlægsbevillingen foreslås finansieret af 
tidligere afsatte rådighedsbeløb i Budget 2019-22 til ”Sanering af Skaghøj og [adresse]” (1 mio. kr.) samt i 
Budget 2021-24 til ”Løbende renovering og vedligehold på handicap- og psykiatriområdet” (500.000 kr.). 
På begge områder er beløbene allerede reserveret til ombygning af sundhedscentret. Anlægsbevillinger 
og rådighedsbeløb tilrettes som følge heraf.
Det forventede forbrug på anlægsprojekter er vurderet i forbindelse med 3. budgetopfølgning 2021. Det 
oprindelige budget 2021 udgør 120,9 mio. kr. på det skattefinansierede område. Der er overført 
rådighedsbeløb på i alt 144,6 mio. kr. fra tidligere år til færdiggørelse af allerede igangsatte 
anlægsprojekter. Der er herudover givet tillæg til rådighedsbeløb på 12,4 mio. kr. Det samlede korrigerede 
anlægsbudget i 2021 på det skattefinansierede område (ekskl. jordforsyning og ældreboliger) udgør 
dermed 277,8 mio. kr.
Der forventes i 3. budgetopfølgning et forbrug på anlægsprojekterne på det skattefinansierede område på 
ca. 131,4 mio. kr. i 2021. Såfremt det forventede forbrug realiseres, vil der være et merforbrug på 
anlægsprojekterne på 10,5 mio. kr. i forhold til det oprindelige budget for 2021. Merforbruget kan finansieres 
af overførte rådighedsbeløb og tillægsbevillinger.
På jordforsyningsområdet forventes nettomerindtægter på i alt 58,2 mio. kr. i forhold til det oprindelige 
budget. Merindtægterne vedrører bl.a. salg af grunde i [adresse] (Hadsten), Hvedebakken (Hammel), 
[adresse] (Lading) samt [adresse] (Hinnerup).
ØKONOMI
De bevillingsmæssige konsekvenser på driften (eksklusiv budgetneutrale omplaceringer) fremgår af 
nedenstående tabel.
Udvalg (1.000 kr.)
2021
Økonomiudvalget
-5.338
Børne- og Skoleudvalget
3.370
Arbejdsmarkedsudvalget
-19.100
Kultur- og Fritidsudvalget
-350
I alt
-21.418
Note: Minus angiver mindreforbrug, som tilføres kassebeholdningen.
INDSTILLING
Den konstituerede direktør for Job og Økonomi indstiller til Byrådet:
1.
At der inden for Økonomiudvalgets område gives en samlet tillægsbevilling på     -5.338.000 kr., som 
tilføres kassebeholdningen.
2.
At der inden for Børne- og Skoleudvalgets område gives en samlet tillægsbevilling på 3.370.000 kr., 
som finansieres af kassebeholdningen.
3.
At der inden for Arbejdsmarkedsudvalgets område gives en samlet tillægsbevilling på -19.100.000 
kr., som tilføres kassebeholdningen.
4.
At der inden for Kultur- og Fritidsudvalgets område gives en samlet tillægsbevilling på [adresse] kr., 
som tilføres kassebeholdningen.
5.
At budgetomplaceringerne godkendes.
6.
At der godkendes en anlægsbevilling med tilhørende rådighedsbeløb på 1,5 mio. kr. til ombygning af 
sundhedscentret i Hadsten. Rådighedsbeløbet finansieres med 1 mio. kr. af ”Sanering af Skaghøj og 
Elmehøj” og 500.000 kr. fra ”Løbende renovering og vedligehold på handicap- og psykiatriområdet”.
BESLUTNING
Social- og Sundhedsudvalget, 2. november 2021:
Fraværende: Ingen.
Ad pkt. 5 og 6. Indstilles godkendt.
Planudvalget, 2. november 2021:
Fraværende: Ingen.
Taget til efterretning.
Arbejdsmarkedsudvalget, 2. november 2021:
Fraværende: Ingen.
Ad. 3 og 5. Indstilles godkendt.
Børne- og Skoleudvalget, 3. november 2021:
Fraværende: Ingen.
 Ad 2. Indstilles godkendt.
Kultur- og Fritidsudvalget, 3. november 2021:
Fraværende: Ingen.
Godkendt.
Teknik- og Miljøudvalget, 4. november 2021:
Fraværende: Ingen
Ad. 5 og 6 indstilles godkendt.
Økonomiudvalget, 23. november 2021:
Fraværende: Ingen.
Punkt 1-6 indstilles godkendt. 
Byrådet, 30. november 2021:
Fraværende: Selma Lauridsen.
Godkendt.
Bilag
1.
3. budgetopfølgning 2021 - notat (2504172)
